《杯渡山》
明代·郑文炳

闻说禅踪此旧游，一杯飞渡渺沧洲。山前卓锡泉犹有，岩上悬枝钟尚留。

石柱高标千古胜，兰花静挹四时幽。登临欲觅烧丹诀，翘首层峦紫气浮。

作者简介：郑文炳，字在中。新安人。明神宗万历七年（一五七九）贡生，初授福建将乐训导，迁高明教谕，升广西宾阳学正，署怀远县事。卒于官。有《奎亭集》。清嘉庆《新安县志》卷一九有传。